b'\n_START_ARTICLE_\nVoldemar P\xc3\xb5lder\n_START_PARAGRAPH_\nVoldemar P\xc3\xb5lder (6. september 1897 K\xc3\xa4ina \xe2\x80\x93 10. detsember 1984 G\xc3\xb6teborg, Rootsi) oli Eesti politseinik._NEWLINE_Ta l\xc3\xb5petas 1926. aastal Politseikooli k\xc3\xb5rgema klassi._NEWLINE_Voldemar P\xc3\xb5lder oli \xc3\xb5petaja ja V\xc3\xa4ike-L\xc3\xa4htru kihelkonnakooli juhataja, osales Esimeses maailmas\xc3\xb5jas ja Vabaduss\xc3\xb5jas S\xc3\xb5jaministeeriumis, 1922. aastal viidi \xc3\xbcle politseisse. Ta oli Toompea malevkonna koosseisu pealik. 1944. aastal, kaotanud oma ainsa poja, p\xc3\xb5genes Voldemar P\xc3\xb5lder Rootsi. Ta oli Eesti Evangeeliumi Luteriusu Kiriku L\xc3\xa4\xc3\xa4ne-Rootsi koguduse n\xc3\xb5ukogu liige, G\xc3\xb6teborgi P\xc3\xb5llumeeste Kogu ja Eesti Politseiametnike Kogu Rootsis esimees._NEWLINE_Ta suri 10. detsembril 1984 G\xc3\xb6teborgis ning ta matusetalitus toimus 28. detsembril 1984 St. Olofi kabelis Kvibergi kalmistul.'